เรื่องร้องเรียน (ถนน,ร้องเรียน,คลอง) วันที่ 2023-05-10 03:04:33 — แขวงคลองจั่น เขตบางกะปิ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660019037 

ขอให้ตรวจสอบการปฏิบัติหน้าที่ของเจ้าหน้าที่เทศกิจของสำนักงานเขตบางกะปิ บริเวณ ถนนลาดพร้าว แขวงคลองจั่น เขตบางกะปิ กรุงเทพมหานคร เนื่องจากผู้ร้องแจ้งว่า ผู้ร้องได้อาศัยอยู่ บริเวณซอยศูนย์การค้าแฮปปี้แลนด์สาย 1 แขวงคลองจั่น เขตบางกะปิ กรุงเทพมหานคร โดยปกติศูนย์การค้าแฮปปี้แลนด์สาย 1 นั้น บนริมถนนสัญจรร้านค้าจะไม่สามารถทำการตั้งขายของในพื้นที่ดังกล่าวได้ เนื่องจากเป็นพื้นที่ของรถโดยสารประจำทางในการสัญจร ผู้ร้องจึงได้นำลูกปูน (ลูกตุ้ม) มาวางกั้นไว้ในบริเวณหน้าบ้านของผู้ร้อง ซึ่งเป็นตึกแถวอาคารพาณิชย์ โดยทำการกั้นเพื่อเวลาที่คุณแม่ของผู้ร้องจะเดินทางออกไปโรงพยาบาลและตอนเช้าจะมีรถรับส่งนักเรียนมารับหลานของผู้ร้องได้ วันต่อมา ทางเจ้าหน้าที่เทศกิจได้นำลูกปูน (ลูกตุ้ม) ออกจากบริเวณที่ผู้ร้องได้วางไว้โดยไม่ได้บอกกับทางผู้ร้อง ผู้ร้องจึงติดต่อไปยังทางหมายเลขโทรศัพท์ของสำนักงานเขตบางกะปิ และทางเจ้าหน้าที่เทศกิจได้บอกกับทางผู้ร้องว่า "ตรงนี้ไม่ให้วางลูกปูน (ลูกตุ้ม) กั้น ไม่มีการแสดงความเป็นส่วนตัว" ผู้ร้องจึงตอบกลับไปว่า สถานที่ดังกล่าวอยู่บริเวณหน้าบ้านของผู้ร้อง ถ้าไม่กั้นลูกตุ้มไว้ จะมีรถส่วนบุคคลมาจอดขวาง ซึ่งทำให้เวลาที่ผู้ร้องเรียกใช้บริการรถแท็กซี่เพื่อมารับคุณแม่ไปโรงพยาบาล ทำให้รถแท็กซี่ไม่สามารถมาจอดรับบริเวณหน้าบ้านของผู้ร้องได้  และคุณแม่ของผู้ร้องไม่สามารถเดินได้ ซึ่งเวลาที่มีรถมาจอดบริเวณหน้าบ้านของผู้ร้องทำให้ผู้ร้องต้องเดินออกไปหน้าถนนนั้นมีระยะทางที่ไกลมาก ประกอบกับผู้ร้องแจ้งว่า เมื่อสัปดาห์ก่อนผู้ร้องได้ติดต่อไปยังหมายเลขโทรศัพท์ของสำนักงานเขตบางกะปิ โดยผู้ร้องขอติดต่อหัวหน้างานของทางเจ้าหน้าที่เทศกิจ แต่ทางเจ้าหน้าที่เทศกิจบอกกับทางผู้ร้องว่า "หัวหน้าไม่อยู่ออกไปตรวจงานข้างนอก" ด้วยน้ำเสียงไม่ดี และบอกกับทางผู้ร้องว่า "ทำไมๆ มีปัญหาอะไร ก็คุณอยู่ศูนย์การค้าแฮปปี้แลนด์สาย 1 สาย 2 ไม่มีสิทธิมาค้าขาย" ซึ่งแท้ที่จริงแล้วผู้ร้องอาศัยอยู่ศูนย์การค้าแฮปปี้แลนด์สาย 1 ไม่ใช่สาย 2 จากเหตุการณ์ดังกล่าวส่งผลให้ผู้ร้องได้ความรับไม่พึงพอใจเป็นอย่างมาก จึงประสงค์ให้หน่วยงานที่เกี่ยวข้องตรวจสอบการปฏิบัติหน้าที่ของเจ้าหน้าที่เทศกิจของสำนักงานเขตบางกะปิต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata